Document ID: /roh_data/filtered/fineweb-2-filterrobots_roh.jsonl.gz/44217

Livio Bieler ha perquai fatg satg e pac ed è ì a Trondheim en la Norvegia a trenar. Durant l’entira stad ed atun da l’onn passà ha el trenà là di per di, savens tut persul e sin agen cust.
I n’è betg adina stà simpel en Norvegia, er betg da trenar quasi adina tut sulet.
Dapi l’entschatta da l’enviern è Livio Bieler puspè a chasa, a Panaduz. El trenescha il mument sin las loipas grischunas cun la finamira da puspè survegnir in plaz en il cader naziunal. In emprim signal positiv envers ils responsabels da Swiss Ski ha el tramess cun gudagnar dacurt il titel da campiun svizzer en la cursa da persecuziun a Sedrun.
Prender di per di
Sch’i na tanscha betg per il cader naziunal da passlung è Livio Bieler puspè sfurzà dad ir sur ils cudeschs la fin da la stagiun. Forsa mainia sia via lura puspè vers il nord. Blera rauba haja el numnadamain laschà a Trondheim.